Komplikaĵo

En medicino, komplikaĵo estas malfavora evoluo de malsano, sanstato aŭ kuracado. La komplikaĵo povas manifestiĝi per plimalboniĝo de la malsano, ĝia disvastiĝo al aliaj organoj de la korpo, aŭ alternative, per la apero de simptomoj, signoj aŭ patologiaj trovoj aldone al tiuj jam ĉeestantaj. Specifa malsano ankaŭ povas esti komplikaĵo de alia malsano. Komplikaĵoj influas la prognozon de la malsano.

La probableco de komplikaĵoj kelkfoje dependas de faktoroj, kiuj karakterizas la pacienton mem, kiel aĝo, malsano, sano de la imunsistemo, kaj ĝenerala malsaniĝemo kaj vundebleco. Scio pri la natura kurso de malsano kaj la riskoj de kuracadoj povas helpi antaŭdiri la okazon de komplikaĵoj kaj malhelpi ilin.

Ekzemplo de komplikaĵo estas profunda vejna trombozo post kirurgio. Ekzemplo de komplikaĵo, kiu estas parto de la natura kurso de malsano estas diabeta nefropatio, kiu estas komplikaĵo, kiu povas okazi ĉe diabetuloj. Aliflanke, ekzemplo de komplikaĵo, kiu rezultas de kuracado, estas ripaj kaj sternumaj frakturoj dum revivigo ĉe pacientoj kun severa ostoporozo.

 Referencoj 

 Vidu ankaŭ 

 Infektaĵo
 Diagnozo
 Placebo
 Prognozo
 Kromefiko

Kategorio:Medicina terminologio
Kategorio:Malsanoj